સુરત ક્ષેત્રની કુલ ૧૬ બેઠકોમાંથી ૧૫ બેઠકો અને ૫૬% મત સાથે જીતીને, ભાજપાએ તેના વિજય-પથને મજબૂતાઈથી કંડાર્યો છે. રાહુલ ગાંધીએ GSTની ‘ગબ્બર સિંહ ટેક્સ’ કહીને ઉગ્ર આલોચના કર્યા છતાંય, અને આ ક્ષેત્રમાં વગદાર વેપારી-વર્ગમાં એ નિમિત્તે જે સાચો-ખોટો અસંતોષ હતો એમ છતાંય, સુરત ક્ષેત્રમાં ભાજપાએ વિજય પરચમ લહેરાવીને; એક તરફ રાહુલ ગાંધીના અપપ્રચારને તો બીજી તરફ હાર્દિક પ્રકારના બિનજવાબદાર અને બચકાનાં તત્ત્વોને ભારે શિકસ્ત આપી છે ! એ જ રીતે દક્ષિણ ગુજરાતની સમગ્ર પૂર્વ-પટ્ટીના આદિવાસી ક્ષેત્રમાં પણ વ્યાપક જનસમર્થનની લહેર, ત્સુનામીમાં પાંતરિત થઈને, કોંગ્રેસને આ ત્સુનામીની પ્રચંડ લહેરમાં ડુબાડીને, ગાંધીનગર સ્થિત સત્તા કબજે કરવાના કોંગ્રેસના ખ્વાબને, મુંગેરીલાલના સપના જેવી હાસ્યાસ્પદ સ્થિતિમાં ફેરવી નાખેલ છે !